50 Cent vil ha dine Bitcoins

Til tross for sitt navn åpner rapperen 50 Cent nå for mer enn bare dollar og cent som betalingsmåte for sitt nye album.

- DEN FØRSTE: Selv om han heter nettopp 50 Cent, er rapperen ifølge nettstedet Coindesk den første høyprofilerte artisten til å akseptere den alternative valutaen Bitcoin som betalingsform for sin nye plate. Vis mer byoutline Brendan Mcdermid

Publisert: Oppdatert: 8. juni 2014 11:40 , Publisert: 8. juni 2014 09:45

I et nettmøte med nettavisen Reddit sier rapperen at han vil godta at hans nye album kan kjøpes med internettvalutaen Bitcoins.

- Jeg må holde tritt med tiden, skriver artisten, og begrunner avgjørelsen med at den teknologiske utviklingen hele tiden forandrer musikkindustrien.

Artisten, som totalt har solgt mer enn 30 millioner album, er det første høyprofilerte artisten som aksepterer den digitale valutaen som betalingsmåte.



Tidligere har også rapperen Snoop Dogg og tidligere Spice Girls-medlem Med B uttrykt interesse for å akseptere Bitcoin, men de har ennå ikke gjort det, skriver CoinDesk.



- Vi er glade for å se at en så høyt profilert selvstendig artist bruker Bitcoin. 50 Cents historie som innovatør er enestående, sier Tony Gallippi, sjef i Bitpay, selskapet som tar hånd om Bitcoin-betalingen, i en uttalelse.

En Bitcoin er i skrivende stund verdt 645 dollar.

Alexia Tsotsis, en av redaktørene hos teknologinettstedet Techcrunch, har hatt det i tankene når hun, i likhet med mange medier, har kastet seg over nyheten.



- Du kan kjøpe 50 Cents nye album med Bitcoin. I andre nyheter, forandrer han navnet sitt til 0,000750807 BTC, skriver hun på Twitter.

Dette er Bitcoins Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. I motsetning til konvensjonelle valutaer som kroner eller pund, så er Bitcoins helt desentralisert og hverken utstedt eller regulert av noen sentralbank eller tilsynsmyndighet. Ideen er at transaksjoner kan skje anonymt, og uten at myndighetene kan gripe inn. Alle transaksjoner er offentlige, og lagres i en database alle i nettverket kan sjekke. Kryptografi besørger sikkerheten, og en lett tilgjengelig følgehistorie gjør at pengene bare kan brukes av eier, og ikke flere ganger. En transaksjon er ikke gyldig før den er kringkastet til andre i nettverket, og anerkjent i en kollektiv liste over kjente transaksjoner, kalt blokk-kjeden. Pengene «utstedes» ved at et dataprogram lager nye Bitcoins. Programmet har en åpen kildekode som alle kan sjekke. Et nytt parti med Bitcoins genereres omtrent seks ganger hver time. Prosessen med å generere nye Bitcoins kalles «mining», gruveutvinning, og man sammenligner veksten med gullgraving, som også tar lang tid og med det forhindrer inflasjon. For å kunne lage nye Bitcoins må en bruker stille datakraft tilgjengelig for nettverket. Ved å løse kompliserte matematiske utregninger (algoritmer) som Bitcoins originalprogram genererer, belønnes man med nyutstedte penger. Jo mer datakraft du tilbyr systemet, jo større sjanse har du for å finne gull i din «gruvedrift».

De fleste brukerne benytter imidlertid allerede eksisterende Bitcoins i omløp, snarere enn å «grave etter gull» selv. Det er samtidig mulig å veksle inn vanlige penger som kroner og dollar i Bitcoins gjennom pengevekslere.

Vis mer vg-expand-down

Les også:

Bitcoins mørke bror stiger raskt i verdieBay åpner for Bitcoin-betaling på PayPalBitcoin-børs reiser seg igjen